Vilniaus Antano Vivulskio pagrindinė mokykla

Vilniaus Antano Vivulskio pagrindinė mokykla – dieninė, savarankiško mokymosi bendrojo lavinimo mokykla Vilniuje, Minties g. 3, vykdžiusi priešmokyklinio, pradinio, pagrindinio ir papildomo ugdymo programas lenkų kalba. Buvęs įstaigos kodas 190000741. Steigėjas Vilniaus miesto savivaldybės taryba.

Istorija 
1965 m. įkurta Vilniaus 10-oji vidurinė mokykla. 1998 m. Vilniaus 10-osios vidurinės mokyklos rusų mokomąja kalba patalpose įkurta nauja vidurinė mokykla lenkų mokomąja kalba. 2001 m. rugsėjo 5 d. mokyklai suteiktas architekto ir skulptoriaus Antano Vivulskio (1877–1919) vardas. Tais pačiais metais Vilniaus Antano Vivulskio vidurinė mokykla pertvarkyta į pagrindinę mokyklą.

Padedant Lenkijos Senatui ir Vilniaus miesto savivaldybei, 2003–2004 m. atlikta mokyklos pastato renovacija: pakeisti langai, grindų danga, suremontuota sporto salė, aktų salė, fojė, kai kurios klasės. 2012 m. rugsėjo 1 d. Vilniaus Antano Vivulskio pagrindinė mokykla prijungta prie Vilniaus Joachimo Lelevelio vidurinės mokyklos.

Direktoriai 
 Edita Zubel
 Jolanta Sušinska

Vivulskio
Lietuvos lenkų mokyklos